CELEX: 32018R1903
Language: da
Date: 2018-12-05 00:00:00
Title: Kommissionens forordning (EU) 2018/1903 af 5. december 2018 om berigtigelse af bilag IV, VI og VII til Europa-Parlamentets og Rådets forordning (EF) nr. 767/2009 om markedsføring og anvendelse af foder og om berigtigelse af visse sprogudgaver af bilag II, IV, V og VI til samme forordning (EØS-relevant tekst.)

6.12.2018   
               
               
                  DA
               
               
                  Den Europæiske Unions Tidende
               
               
                  L 310/22
               
            
         KOMMISSIONENS FORORDNING (EU) 2018/1903
         af 5. december 2018
         om berigtigelse af bilag IV, VI og VII til Europa-Parlamentets og Rådets forordning (EF) nr. 767/2009 om markedsføring og anvendelse af foder og om berigtigelse af visse sprogudgaver af bilag II, IV, V og VI til samme forordning
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 767/2009 af 13. juli 2009 om markedsføring og anvendelse af foder, ændring af Europa-Parlamentets og Rådets forordning (EF) nr. 1831/2003 og ophævelse af Rådets direktiv 79/373/EØF, Kommissionens direktiv 80/511/EØF, Rådets direktiv 82/471/EØF, 83/228/EØF, 93/74/EØF, 93/113/EF og 96/25/EF og Kommissionens beslutning 2004/217/EF (1), særlig artikel 27, stk. 1, og
         ud fra følgende betragtninger:
         
                     (1)
                  
                  
                     Der blev efter vedtagelsen af Kommissionens forordning (EU) 2017/2279 (2) opdaget en fejl i nr. 2) i bilaget til samme forordning, der erstatter del A i bilag IV til forordning (EF) nr. 767/2009, for så vidt angår det deklarerede indhold af aske, der er uopløselig i saltsyre. Som et resultat heraf blev der ikke fastsat tolerancer for et indhold af aske, der er uopløselig i saltsyre, på 5 %.
                  
               
                     (2)
                  
                  
                     Der blev opdaget en udeladelse i nr. 3) og 4) i bilaget til forordning (EU) 2017/2279, der erstatter kapitel I, punkt 7, i bilag VI og kapitel I, punkt 8, i bilag VII til forordning (EF) nr. 767/2009. Dette førte til tvetydighed for så vidt angår anvendelsesområdet for bestemmelserne om frivillig mærkning af sensoriske tilsætningsstoffer eller fodertilsætningsstoffer med ernæringsmæssige egenskaber.
                  
               
                     (3)
                  
                  
                     Forordning (EF) nr. 767/2009 bør derfor berigtiges.
                  
               
                     (4)
                  
                  
                     Den engelske, den estiske, den græske, den italienske, den kroatiske, den lettiske, den litauiske, den maltesiske, den polske, den rumænske, den slovakiske, den slovenske, den spanske, den svenske, den tjekkiske, den tyske og den ungarske udgave af forordning (EU) 2017/2279 indeholder en fejl, hvor »rå olier og fedtstoffer« ved forordningen blev erstattet med »råfedt« i bilag IV, VI og VII til forordning (EF) nr. 767/2009, men ved en fejl ikke i bilag II og V.
                  
               
                     (5)
                  
                  
                     Den tyske udgave af forordning (EU) 2017/2279 indeholder en række fejl. Der er en fejl i nr. 2) i bilaget til nævnte forordning, der erstatter del A i bilag IV til forordning (EF) nr. 767/2009, for så vidt angår procentdelen af vandindhold. Nr. 3) i bilaget til forordning (EU) 2017/2279, der erstatter bilag VI til forordning (EF) nr. 767/2009, indeholder fejl med hensyn til de forkortede navne på aromastoffer og med hensyn til målarterne for de obligatoriske mærkningskrav for lysin og methionin.
                  
               
                     (6)
                  
                  
                     Den engelske, den estiske, den græske, den italienske, den kroatiske, den lettiske, den litauiske, den maltesiske, den polske, den rumænske, den slovakiske, den slovenske, den spanske, den svenske, den tjekkiske, den tyske og den ungarske udgave af forordning (EF) nr. 767/2009 bør derfor berigtiges. De øvrige sprogudgaver er ikke berørt af disse berigtigelser.
                  
               
                     (7)
                  
                  
                     Da der ikke er sikkerhedshensyn, som kræver øjeblikkelig anvendelse af berigtigelserne af bilagene, bør der, for at undgå unødig forstyrrelse af handelspraksis og for ikke at skabe en unødvendig administrativ byrde for virksomhedslederne, fastsættes overgangsforanstaltninger, der muliggør en blid overgang for mærkningen.
                  
               
                     (8)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Forordning (EF) nr. 767/2009 berigtiges således:
            
                        1)
                     
                     
                        I bilag IV, del A, punkt 2, tabellen, anden kolonne, rækken »aske, der er uopløselig i saltsyre«, erstattes indholdet i cellen »1-< 5« med »1-5«.
                     
                  
                        2)
                     
                     
                        Bilag VI, kapitel I, punkt 7, affattes således:
                        
                                    »7.
                                 
                                 
                                    Hvis et sensorisk tilsætningsstof eller et fodertilsætningsstof med ernæringsmæssige egenskaber angives frivilligt i mærkningen, skal den tilsatte mængde heraf oplyses i overensstemmelse med punkt 1, eller den samlede garanterede mængde i hele holdbarhedsperioden skal, hvis der er tale om fodertilsætningsstoffer i den funktionelle gruppe »vitaminer, provitaminer og kemisk veldefinerede stoffer med tilsvarende virkning«, oplyses i overensstemmelse med punkt 2, jf. dog punkt 6.«
                                 
                              
                  
                        3)
                     
                     
                        Bilag VII, kapitel I, punkt 8, affattes således:
                        
                                    »8.
                                 
                                 
                                    Hvis et sensorisk tilsætningsstof eller et fodertilsætningsstof med ernæringsmæssige egenskaber angives frivilligt i mærkningen, skal den tilsatte mængde heraf oplyses i overensstemmelse med punkt 1, eller den samlede garanterede mængde i hele holdbarhedsperioden skal, hvis der er tale om fodertilsætningsstoffer i den funktionelle gruppe »vitaminer, provitaminer og kemisk veldefinerede stoffer med tilsvarende virkning«, oplyses i overensstemmelse med punkt 2, jf. dog punkt 7.«
                                 
                              
                  
                        4)
                     
                     
                        
                           (vedrører ikke den danske udgave).
                        
                     
                  
                        5)
                     
                     
                        
                           (vedrører ikke den danske udgave).
                        
                     
                  
         
            Artikel 2
            
               1.   Fodermidler og foderblandinger, der er mærket før den 26. december 2019 i overensstemmelse med de regler, der finder anvendelse før den 26. december 2018, kan fortsat markedsføres og anvendes, indtil de eksisterende lagre er opbrugt, hvis de er bestemt til dyr, der anvendes i fødevareproduktionen.
            
            
               2.   Fodermidler og foderblandinger, der er mærket før den 26. december 2020 i overensstemmelse med de regler, der finder anvendelse før den 26. december 2018, kan fortsat markedsføres og anvendes, indtil de eksisterende lagre er opbrugt, hvis de er bestemt til dyr, der ikke anvendes i fødevareproduktionen.
            
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 5. december 2018.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 229 af 1.9.2009, s. 1.
         
            (2)  Kommissionens forordning (EU) 2017/2279 af 11. december 2017 om ændring af bilag II, IV, VI, VII og VIII til Europa-Parlamentets og Rådets forordning (EF) nr. 767/2009 om markedsføring og anvendelse af foder (EUT L 328 af 12.12.2017, s. 3).